**Reinhold Hanning** (født 28. desember 1921 i Helpup i Tyskland; død 30. mai 2017 i Lage) var en tysk SS-Unterscharführer som ble satt inn som leder av vaktmannskapene i konsentrasjonsleirene Auschwitz og Sachsenhausen. 

Hanning ble i 2016 dømt til fem års fengsel for medvirkning til i det minste 170 000 mord. Dommen ble ikke rettskraftig idet den ble anket og Hanning døde før rettsprosessene var avsluttet.

Liv og virke
------------

### Bakgrunn

Reinhold Hanning vokste opp i Billinghausen, og der gikk han i skolen fra 7. til 14. leveår. Deretter arbeidet han i en fabrikk. Som 14-åring ble han med i Hitlerjugend.

### SS-medlem

Fem år etter meldte han seg som frivillig til Waffen-SS. Fra 25. juli 1940 ble han med i SS-Division «Das Reich».

I januar 1942 ble han forflyttet til SS-Totenkopf-Sturmbann Auschwitz. I februar 1943 ble han forfremmet fra SS-Sturmmann til SS-Rottenführer. I september samme år ble han forfremmet til SS-Unterscharführer. I juni 1944 ble han forflyttet til *SS-Totenkopf-Wachbataillon Sachsenhausen*.

### Etterkrigstiden

I Neuruppin havnet Hanning i mai 1945 i krigsfangenskap, og ble løslatt fra *Munsterlager* den 20. mai 1948. Derettet arbeidet han som kokk for de britiske styrker i Lage. For et meieri i Lage arbeidet han fra 1949 som sjåfør og selger. I 1964 overtok han denne bedriften og ledet den frem til han gikk i pensjon i 1984.

### Straffesak

Frn 10. februar 2015 anklaget Statsadvokaten i Dortmund (*Zentralstelle im Land Nordrhein-Westfalen für die Bearbeitung von nationalsozialistischen Massenverbrechen)* Hanning for medvirkning ved forskjellige «drapshandlinger» i egenskap av hans tilhørighei til vaktmannskapene ved KZ Auschwitz I og KZ Auschwitz-Birkenau, særlig i forbindelse med den såkalte «Ungarn-Aktion», med masseskytinger, seleksjon og medansvar for fangenes levebetingelser. Hanning bestred tidlig å ha tatt del i noen drapshandlinger. Men han innrømmet for sine advokater å ha vært kjent med massemyrderiene. Den 29. april 2016 leste Hanning, etter lenge å ha holdt stille om anklagene mot ham, opp en personlig erklæring der han uttrykte beklagelse og bad om unnskyldning. Men han tilstod ikke noen medvirkning. Blant vitnene var de tidligere fangene Leon Schwarzbaum, Justin Sonder og Erna de Vries.

Den 17. juni 2016 kjente landretten i Detmold han skyldig i medansvar for mord av minst 170 000 ofre og dømte ham til fem års frihetsstraff. Hans forsvarer anket imidlertid, noe man mente skjedde under innflytelse av revisjonskjennelsen i Bundesgerichtshof i tilfellet Oskar Gröning. Hanning døde 30. mai 2017 innen revisjonssaken var gjennomført.

Referanser
----------

1. ↑   www.lz.de[Hentet fra Wikidata]
2. ↑   Urteil im Auschwitz-Prozess: „Sie haben zugesehen, wie Menschen in Gaskammern ermordet wurden" Benjamin Schulz i Spiegel Online, 2016-06-17, lest 2016-06-18
3. ↑  Dirk-Ulrich Brüggemann: *Die zwei Gesichter des Reinhold Hanning – eine Annäherung*. Neue Westfälische, 8. März 2016, abgerufen am 29. April 2016.
4. ↑  Pressemitteilung des Landgerichts Detmold vom 16. Februar 2015 (→ *Auschwitzprozess* Arkivert 13. juli 2017 hos Wayback Machine. Webseite des Landgerichts Detmold).
5. ↑  *Prozess gegen Ex-SS-Wachmann: „Ich schäme mich dafür"*. Deutschlandfunk, 29. April 2016, abgerufen am 29. April 2016.
6. ↑  Hans Holzhaider: *„Du denkst die ganze Zeit: Gelingt es mir noch einmal, zu überleben?"* sueddeutsche.de, 10. Februar 2016, abgerufen am 29. April 2016.
7. ↑  LG Detmold, Urteil vom 17. Juni 2016 - 4 Ks-45 Js 3/13-9/15
8. ↑   Prozess in Detmold: Auschwitz-Wachmann Hanning zu fünf Jahren Haft verurteilt Spiegel Online, 2016-06-17, lest 2016-06-17
9. ↑  «Arkivert kopi». Arkivert fra originalen 28. desember 2016. Besøkt 10. juni 2017.  Revision im Auschwitz-Prozess eingelegt - Westfalen-Lippe - Nachrichten - WDR www1.wdr.de, 2016-06-23, lest 2016-06-23
10. ↑  *Gröning und die neue BGH-Rechtsprechung zu NS-Verbrechen* haufe-online, 29. November 2016

|  |  |
| --- | --- |
| Oppslagsverk/autoritetsdata | Geni **·** VIAF **·** GND
 |